Fotogalereya: AQShdagi hashamatli turar joyga aylantirilgan sobiq raketa bazasi

AQShning Kanzas shtatidagi Eskrij shaharchasi yaqinida Harbiy havo kuchlariga tegishli bo‘lgan, bundan 60 yil avval qurilgan bir martalik “Atlas E” raketasining yer osti Subterra Castle bazasi hozirda hashamatli turar joyga aylantirilgan. Ushbu uyni 133 dollarga ijaraga olish mumkin.

Subterra Castle bazasining umumiy maydoni 13 gektar. Unga er-xotin Ed va Dianna Pedelar egalik qiladi. Ular bu yerda 1994-yildan beri yashab keladi.
Juftlikning fikricha, Subterra Castle bazasi “tarixiy va noyob joy”. Sovuq urush davrida raketalarning “omborxona”si bo‘lgan bazaning yer ostidagi umumiy maydoni taxminan 1670 kv metrni tashkil qiladi.